פטדה

פִּטְדָה היא האבן השנייה בטור הראשון בחושן הכהן הגדול, והיא מיוחסת לשבט שמעון.

הפטדה במקורות
אבן ה'פטדה' נזכרת בתנך במספר מקומות, ובכולם היא נזכרת כאבן יקרה:

אטימולוגיה

פרופ' חיים רבין העיר במאמרו כי המילה "פטדה" לקוחה מסנסקריט ולא מלשון שמית משום שבשפות השמיות אין מלה קרובה קרבה אטימולוגית לפטדה, צימוד ט'+ד' נדיר בשפות השמיות ומכאן שאין "פטדה" מילה עברית במקורה. בסנסקריט "פִּטַה" משמעותה - "צהוב", אך יש הסבורים שגם בסנסקריט המלה "pita" היא שאולה. ייתכן אפוא שהן העברית והן הסנסקריט קיבלו אותה ממקור משותף.

זיהוי
מאחר שאין במקורות פרטים מזהים לאבני החושן, הרי שאין לדעת לאיזו אבן חן התכוונו ואפילו מה היה צבעה.

תרגומים
תרגום אונקלוס מתרגם פטדה למונח הארמי ירקן מלשון ירוק.
גם התרגום המיוחס ליונתן רואה בה אבן ירוקה ומכנה אותה ירקתא.
אולם תרגום השבעים מתרגם פטדה - טופזיון.אמנם Encyclopaedia Biblica (1899) טוען כי קרוב לודאי שהכוונה לפרידוט ושמה שמכונה היום טופז לא היה מוכר בעת העתיקה. (חלק 4 עמ' 612)
תרגום Basic English Bible בחר לתרגם פטדה לכריזוליט (Chrysolite).
בשמות רבה נקראת פטדה בשם טומפוזין.
תרגומים רבים לפטדה בוחרים בטופז. 
מכון המקדש זיהו את האבן עם טופז ירוק צהוב.

אבני חן ומינרלים המיוחסים לפטדה

לקריאה נוספת
מ' סברדמיש וא' משיח, אבני חן, הוצאת מדע אבנים יקרות
עולם התנ"ך, ספר שמות, הוצאת דודזון-עתי

קישורים חיצוניים

אודות תרגום שמות אבני חן

הערות שוליים

קטגוריה:אבני החושן